Tónlistin er eftir Michael Betteridge sem líka er tónlistarstjóri . Ingunn Lára leikstýrir Bergmálsklefanum líka og sviðsetningin er einföld en virkar vel . Þau eru öll ágætir söngvarar og tónlist Michaels fannst mér oft falleg og stundum áhrifamikil . Ég get með góðri samvisku hvatt ungt fólk til að sjá þessa sýningu þó að hún hafi á köflum verið býsna óreiðukennd og jafnvel þjáningarfull fyrir mín eyru og augu . Það er gaman að láta koma sér á óvart í leikhúsi og hér er líka brýnn boðskapur ætlaður þeim sem eru á kafi í hinum viðsjárverðu samfélagsmiðlum . -Silja Aðalsteinsdóttir